בשנת 1952 עבר לפריז, שבה ביים את סרטו הראשון, ""דודה צ'יינה הזקנה"", שהתבסס על ציורים מתוך ספר ילדים ישן. בשנת 1958 עלה לישראל. בשלוש השנים הראשונות לאחר עלייתו ארצה, הוא גר עם משפחתו בקיבוץ ברור חיל בצפון הנגב. הוא החל ביצירת סדרה של סרטים ישראליים, שהבולט בהם הוא הסרט הדוקומנטרי ""בירושלים"" (1963), שנחשב לאחד הסרטים החשובים והמשפיעים ביותר בתולדות הקולנוע הישראלי. כמו כן ביים פרלוב שני סרטים עלילתיים: ""הגלולה"" (1968) על פי תסריט של נסים אלוני, ו-""42:6"" (1969) – ביוגרפיה של דוד בן-גוריון.